medieval-data/medieval-latin-ner-HOME-Alcar-sents huggingface dataset:
Noverint universi quod Raimondus , dictus Courbes , coram decano nostro Christianitatis Sancti Quintini , a nobis ad hoc specialiter destinato , propter hoc personaliter constitutus , sicut idem decanus , cui fidem adhibemus , nobis retulit , recognovit se dedisse , contulisse , et legasse , in puram et perpetuam elemosinam , irrevocabiliter ecclesie de Farvachiis , Noviomensis dyocesis , omne terragium quod habebat in novem sextariatis terre sitis in territorio de Sekehart , in loco qui dicitur Longo , non de heriditate dicti Raimondi , ab eadem ecclesia tendendum in futurum pacifice et quiete habendum et possidendum .
Ad hoc autem presens interfuit coram dicto decano nostro , Havildis , uxor dicti Raimondi , que premissa voluit , laudavit , acceptavit , et approbavit , et in premissis spontenea voluntate et non coacta , ut dicebat , expresse consensit , recognoscent se habere a dicto marito suo sufficiens restauramentum , pro dote sua , sive iure suo , quod et quam habebat in dicto terragio , vel habere poterat , seu debebat , modo quocumque , videlicet quandam domum ipsius Raimondi de hereditate eiusdem Raimondi sitam apud Saisnencourt .
Et per hoc dicta Havildis , coram dicto decano nostro , recognovit se esse contentam dote sua et iure suo predictis .
Et promiserunt tam dictus Raimondus quam dicta Havildis , eius uxor , per fidem suam , in manu dicti decani nostri , ab eisdem Raimondo et eius uxore corporaliter prestitam , quod contra premissa vel aliquod premissorum non venient in futurum , nec venire procurabunt , per se vel per alium , modo quocumque immo inviolabiliter tenebunt et observabunt , nec etiam artem queret in genium sive materiam , per que dicta ecclesia super terragio predicto possit molestasti , sive inquietari , seu gravari , vel etiam in causam trahi , coram aliqua iustitia ecclesiastica sive seculari .
In cuius rei testimonium presentes litteras inde factas sigillo curie Noviomensis fecimus roborari .
| XLI De permutatione terrarum nostrarum de Fontanis in Colle ad terras et terragia Albrici de Porta .
| Universis presentes litteras inspecturis , officialis curie Noviomensis , salutem in domino .
Noveritis quod coram dilecto et fideli nostro Iohanne , dicto de Kengni , clerico curie Noviomensis , notario super hoc a nobis specialiter destinato , cui fidem adhibemus , personaliter constitui Albricus , dictus de Porta , burgensis Sancti Quintini , et Aedelis , eius uxor , recognoverunt et asserverunt in iure quod cum religiose mulieres , abbatissa et conventus de Farvachiis , Cysterciensis ordinis , Noviomensis dyocesis , haberent et possiderent in territorio de Fontanis in Colle viginti octo sestariatas terre , vel circiter , ad mensuram Sancti Quintini , in locis et piechiis et posuis annotatis , videlicet in loco qui dicitur Ad Campum Molet , decem sestariatas terre ; in loco qui dicitur Apud Coubenans , decem sestariatas terre , vel circiter ; in loco qui dicitur Iuxta Le Turele , duas sestariatas et dimidiam terre ; in loco qui dicitur In Valle de Querqu , in duabus piechiis , duas sestariatas et dimidiam terre ; loco tenente vie de Fontanis , per quam itur apud Sekehart , duas sestariatas terre ; et iuxta terram Les Bateurs , unam sestariatam terre .
Et e contra dicti Albricus et Aelidis , eius uxor , haberent et possiderent in dicto territorio viginti sex sestariatas terre , vel circiter , in locis inferius annotatis , videlicet Au Markais des Vilers , viginti sestariatas terre , vel circiter , et in loco qui dicitur As Vas Norgiers , sex sestariatas terre .
Haberent etiam et possiderent dicti Albricus et Aedilis , eius uxor , undecimam garbam sive terragium annuum et perpetuo super decem et octo sestariatis et dimidia terre , vel circiter , site in dicto territorio in locis subnotatis , videlicet En Ingonual ad Markaiium de Vilers , una modiata terre , vel circiter ; As Kaisniaus , dimidia modiata et una mancoldata terre , vel circiter ; Ad Campum le Ponneresse , una sestariata terre ; et in loco qui dicitur A Sauvainssart , quinque sestariatis terre , vel circiter .
Idem Albricus et Aedilis , eius uxor , attendentes conditionem eorum fieri meliorem in permitatione facienda de terris et terragiis predictis que fuerant dictarum abbatisse et conventus , coram dicto notario talem permutationem fecerunt et se fecisse recognoverunt , cum dictis abbatissa et conventu in hunc modum : videlicet quod dicti Albricus et Aedilis , eius uxoro , ac eorum heredes sive successores , dictas terras , que fuerant dictarum abbatisse et conventus , de cetero tenebunt , possidebunt , et habebunt imperpetuum .
Et vice versa , dicte abbatissa et conventus dictas terras et terragia , que fuerant ipsorum Albrici de Porta et Aedilis , eius uxoris , ex nunc tenebunt , possidebunt , et habebunt pacifice et quiete in futurum .
Et fide corporaliter prestita in manu dicti notarii promiserunt dicti Albricus et Aedilis , eius uxor , quod contra dictam permutationem de cetero , per se vel per alium , non venient in futurum .
Nec artem in genium causam seu materiam querent , per se vel per alium , per que dicte abbatissa et conventus super dictis terris et terragiis , que fuerunt dictorum Albrici et Aedilis , eius uxoris , ante dictam permutationem , coram aliquo iudice ecclesiastico vel seculari , valeant imposterium molestari , vel gravari , seu etiam in causam trahi .
Immo dicti Albricus et Aedilis , eius uxor , promiserunt coram dicto notario subdicta fide dictis abbatisse et conventui super dictis terris et terragiis , que fuerunt dictorum Albrici et Aedilis , eius uxoris , ante dictam permutationem , ut dictum est , legitimam ferre garandiam ad usus et consuetudines patrie erga omnes iuri ac legi parere volentes , prout hec dictus notarius , cui fidem super hoc adhibemus , nobis retulit coram se esse facta .
Et nos , premissa omnia et singula rata et grata habentes et ea auctoritate nostra confirmantes , ac si coram nobis facta fuissent , presentibus litteris sigillum curie Noviomensis duximus apponendum in testimonium predictorum ac munimen .
| XLII De terra Iohannis , filii Mathei de Driencourt , vendita Albrico de Porta .
| Universis presentes litteras inspecturis , magister Robertus de Monte Acuto , canonicus et officialis Noviomensis , salutem in domino .
Noverit universitas vestra quod Iohannes , filius quondam Mathei de Driencourt , coram nobis propter hoc personaliter constituts , recognovit se vendidisse bene et legitime iusto ac legitimo precio mediante Albrico , dicto de Porta de Fontanis in Colle , scilicet pro XXX et una libris et dimidia Parisiensis dicto Iohanni , ab eodem Albrico , in pecunia numerata et sicca , ut dicebat , iam solutis decem sestariatas terre , ad mensuram Sancti Quintini , parum plus vel parum minus , quam habebat de acquestu suo , ut dicebat , sicut in territorio de Fontanis in Colle in quatuor peciis , videlicet ad Campum Molet quinque sestariatas ; iuxta Campum de Maiora , tres mencoldadatas ; de super dictum Campum de Maiora tres quarteronos ; et duas sestariatas et dimidiam , contiguas terre Petre dicti Judas , ab eodem Albrico , et ipsius heredibus et successoribus de cetero in perpetuum tenendas , habendas , et possidendas pacifice et quiete .
Huic autem venditioni presens interfuit coram nobis Iohanna , uxor dicti Iohannis , que dictam venditionem fieri voluit , laudavit , et approbavit , et in eadem expresse consensit .
Recognoscens eadem Iohanna , coram nobis , se sufficiens excambium recepisse et habuisse a dicto Iohanne , marito suo , pro dote seu donatione propter nuptias et omni iure , quam et quod habere dicebatur in dicta terra vendita et omni parte eiusdem , videlicet quatuor iornalia terre de hereditate ipsius Iohannis , ut dicebat , site in territorio de Templues in duabus peciis , videlicet duo iornata et quatuordecim virgas contiguas terre fratrum trinitatis , ex una parte , et duo iornalia , decem et septem virgas minus , ex alia parte , dicte terre fratrum trinitatis .
Et per huiusmodi excambium dicta Iohanna , coram nobis in iure , recognovit se esse contentam pro dote seu donatione propter nuptias et omni iure predictis , et omne ius quod habebat , vel habere poterat , seu debebat eadem Iohanna in dicta terra vendita et in omni parte eiusdem ratione dotis seu donationis , propter nuptias , aut alio quocumque modo seu titulo eidem Albrico quitavit in perpetuum , et guerpivit , et eidem iuri penitus et expresse renuntiavit ad opus ipsius Albrici eiusdemque heredum et successorum spontenea et non coacta , sicut eadem Iohanna coram nobis recognovit , promittentes dicti Iohannas et Iohanna per fidem ab eis in manu nostra corporaliter , in manu nostra interpositam , quod premissa omnia et singula firmiter tenebunt et inviolabiliter observabunt , et quod dictas venditionem et quitationem , per se vel per alium , non venient in futurum , et quod nichil iuris de cetero in dicta terra vendita , vel in aliqua parte eiusdem , per se vel per alium , reclamabunt coram aliquo iudice ecclesiastico vel seculari .
Immo dictus Iohannes prefato Albrico et ipsius heredibus et successoribus legitimam super premissis feret garandiam ad usus et consuetudines patrie , ad usus omnes iuri ac legi parere super hiis volentes .
In cuius rei testimonium presentes litteras inde factas sigillo curie Noviomensis fecimus communiri .
Noveritis quod constituti personaliter coram nobis Gerardus de Le Heraumont et Flouria , eius uxor , recognoverunt se bene et legime vendidisse , pro urgente necessitate sua , cui alias commodius subvenire non poterat , per dominos Fundi viginti sestariatas terre sitas in territorio de Fontanis in Colle in locis subnotatis -- videlicet vie per quam itur de Fontanis apud Sanctum Quintinum , tres sestariatas ; in loco tenente ad Campum Maiora III mencoldatas ; in loco tenenti ad Advesuas Petri Iudas , quinque sextariatas et dimidiam ; in Campo Molet , decem sextariatas -- Albrico , dicto de Porta , pro sexagesima libris Parisiensis , quas in pecunia numerata dicti Gerardus et Flouria , eius uxor , se a dicto Albrico recepisse recognoverunt , et in communem utilitatem suam convertisse .
Sciendum est etiam quod dictus Gerardus et eius uxor predicta de dicta terra vendita et de omni iure quod habebant vel habere poterant in eadem terra , vel in aliqua parte eiusdem , quocumque modo , vel titulo , in manu nostra se devestierunt ad opus dicti Albrici , et nos ipsum Albricum de eadem terre investimus et fecimus tenentem , et dictam terram dicti Gerardus et Flouria , eius uxor , dicto Albrico et eius heredibus guerpierunt et quitaverunt , ab eodem Albrico et eius heredibus , iure perpetuo habendam , pariter tenendam , et pacifice possidendam .
In super dicta Flouria quicquid iuris habebat in eadem terra ratione dotis vel donationis propter nuptias , in manu nostra , ad opus dicti Albrici et eius heredum , resignavit penitus et guerpivit , recognoscens se excambium sufficiens sive restitutionem sufficientem pro dote sua si quam habebat in terra predicta a dicto Gerardo , marito suo , recepisse , videlicet duas cameras in vico de Bellis Portis in Sancto Quintino , inter domum Gerardi le tarcier et domum que fuit Gaufridi de Heraumont .
Quod excambium et quam restitutionem dicta Flouria benigne coram nobis acceptavit , et dictas venditionem , guerpitionem , et quitationem , laudavit , concessit pariter , et approbavit , promittens firmiter sub pena XL librorum Parisiensis quod de cetero dictum Albricum , eius heredes sive successores , super premissis vel aliquo premissorum , non molestabit , nec molestari sive vexari procurabit , quod si faceret , sive fieri procuraret , redderet eidem Albrico , vel eius heredibus , sive successoribus , ante alicuius litis ingressum predictas XL libras , nomine pene commisse venditione , guerpitione , et quitatione supra dictis nichilominus in suo robore duraturis .
Promisit etiam dicta Flouria quod , si dicto Gerardo supervixerit omnia supradicta in viduitate sua , infra octo dies postquam submonita fuerit a dicto Albrico , eius heredibus vel successoribus , renovabit coram quacumque iustitia ecclesiastica vel seculari , ubicumque dicti Albricus , vel eius heredes , sive successores , voluerint sumptibus tum eorundem .
Et tam dicta Flouria quam dictus Gerardus , maritus suus , do omnibus supradictis et singulis inviolabiliter observandis , et de non veniendo contra fidem , in manu nostra dicti Gerardus et Flouria prestiterunt corporalem , concedentes quos nos possimus ipsos excommunicare , ubicumque manserint , si contra premissa vel aliquod premissorum venire presumpserint .
In cuius rei testimonium et perpetuam memoriam , presentes litteras ad petitionem dictarum Gerardi et Flourie , eius uxoris , sigillo curie Noviomensis fecimus communiri .
| Universis presentes litteras inspecturis , officialis Noviomensis salutem in domino .
Noveritis quod coram dilecto et fideli nostro decano Christianitatis Sancti Quintini , propter hoc personaliter constituti , Petrus , dictus Fikes , et Ysabella , eius uxor , vendiderunt et recognoverunt se vendidisse bene et legittime iusto ac legittimo pretio mediante , videlicet pro novem libris et decem solidis Parisiensis sibi solutis , ut dicebant , in pecunia numerata , sex sesteriatas terre , parum plus vel parum minus , de hereditate ipsius Ysabelle , ut dicebant , sicut in territorio de Fontanis in Colle in loco qui dicitur de supra Vallem de Ingonual , religiosis mulieribus , abbatisse et conventui de Farvachiis , ab eisdem religiosis et earum successoribus , de cetero in perpetuum pacifice et quiete tenendas , habendas pariter , et possidendas .
Immo dicta Ysabella dictis abbatisse et conventui et earum successoribus , super premissis venditis , legittimam portabit garandiam adversus omnis iuri ac legi parere volentes .
Et renuntiaverunt dicti Petrus et Ysabella , eius uxor , adhuc sub dicta fide coram eodem decano exceptioni non numerate pecunie , non tradite , et non solute , exceptioni deceptionis ultra dimidium iusti precii doli mali omni statuto tam ecclesiastico quam civili , actori sive exceptioni , in factum previlegio fori ius mecus ac cuiuscumque lesionis , omni iuri ac legi auxilio canonici et civili , et omnibus aliis exceptionibus rationibus et deffentionibus , tam iuris quam facti , que contra presentes litteras , seu contenta in eisdem , obici possent vel adduci .
Dictus vero Petrus eidem Ysabelle , uxori sue , premissa faciendi et recognoscendi auctoritatem coram dicto decano prestitit et assensum .
In quorum omnium testimonium presentibus litteris inde confectis sigillum curie Noviomensis duximus apponendum .
| Omnibus hec visuris , Iohannes , divina permissione dominus abbas Sancti Preiecti et eiusdem loci conventus , salutem et orationes in Christo .
Noverint universi quod , cum discordia moveretur inter nos , ex parte una , et inter religiosas mulieres , abbatissam et conventum monasterii de Farvachiis , ex altera , super perceptione grossarum decimarum in campis sub nominatis , scilicet in tribus mencandis terre vix ; et in duobus sextariis terre Huberti Pylate ; et duabus aliis Odeline Legonsarde ; et inter decim sextariis terre heredum Ermengardis Foillouele , dicentibus nobis in campis predictis grossas decimas debere expectare , predictis monialibus contrarium asserentibus tandem bonorum ducti consilio in fide dignos virec in colas et vicinos , scilicet in Henricum Cannel , Gobertum de Pumeri , et alios plures , compromisimus per procuratores utriusque partis procuratores super hiis confectum plenus exhibentes et habentes , et sub pena centum solidorum reddendorum a parte resiliente parti observanti , dictum seu ordinationem eorundem promittentes bona fide quicquid dicti compromissarii super dicta discordia , pro bona pacis , ordinarent seu pronuntiarent nos observaturos qui , cum promissarii inquisitione facta diligenti ad instantes procuratores utriusque partis dictum eorundem seu ordinationem pronuntiari petentium dictum aut ordinationem eorum pertulerunt in hunc modum , scilicet quod nos grossas decimas , in tribus mencandis terre nostre predicte , et terdecim sextariis terre heredum Ermengardis Foillouele , pacifice possidebimus nunc et in futurum , et dicte religiose mulieres de Favarchiis in predictis duabus sestariis terre Huberti Pilate , et duabus aliis Odeline Legonsarde apud Fayel in grangiam suam , salvo iure nostro decimas perceptas deducent tanquam suas nunc et in futurum .
Preterea , cum inter nos et predictas mulieres , super perceptione grossarum decimarum in dictu dicto in districtu dicto de Gondrecourt , fuisset altercatio per procuratores sufficientes instractos quantum ad hoc et munitos , dictum fuit et ordinatum , per Robertum de Ceppi et Gobertum de Muericourt , compromissares ab utraque parte firmatos , quod grosse decime in districtu de Gondrecourt ad illos de Sancto Preiecto , pro curte nostra de Presel , debent pertinere seu expectare et maxime locis subnotandis , scilicet in novem sextariis terre Mar , le prevoste de Sekehart en Ingonual ; et in viginti et sex sextariis terre ecclesie de Farvachiis ; et tribus sextariis terre de ibi prope de le Fausse de Montbrehaing ; et duobus sexteriis puerorum Roberti Blondel de Meuricourt .
| XLIX Les terres de Saint Pri de le dime de Fontainnes et de tout chou k'il li avoient .
| Universis presentes litteras inspecturis , Iohannes , divina permissione abbas monasterii de Sancto Proiecto iuxta Sanctum Quintinum , totusque eiusdem loci conventus , salutem in domino .
Noverint universi quod nos , pro utilitate evidenti nostri monasterii predicti , et habita super hoc diligenti deliberatione in capitulo nostro sollempni , interveniente tractatu , dedimus et damus ad perpetuum redditum sive censum religiosis mulieribus , abbatisse et conventui monasterii Beate Marie de Favarchiis , Cysterciensis ordinis , ea omnia que sequuntur et expressa sunt in litteras presentibus , videlicet quartam partem grossarum decimarum quam habebamus in territoriis et quibusdam terragiis de Fontanis in Colle proticiendas inter nos et dictam ecclesiam de Farvachiis ; decimas minutas de Fontanis predictis particiendas inter nos et presbiterum eiusdem loci ; partes tres de Diu d'Autel habebamus in terris sitis in territorio de Fontanis predictis , scilicet in campo Ad Moles secus viam de Sancto Quintino decem sextariatis terre ; in loco qui dicitur Ingonial in tribus modiatis terre ; in quinque sextariatis terre sitis in valle que dicitur Vallis Riquier ; item in tribus sextariatis et dimidia terre site in loco qui dicitur Alespine dame Alais ; item in tribus sextariatis terre sitis ad viam de Crois et in omnibus aliis terris sitis in dicto territorio si que sint particiendas inter nos et ecclesiam predictam .
Item et duodecim capones quos nos habebamus , annui et perpetui reditus sive census , assignatos supra quandam domum sitam iuxta Fontanes que dicitur Croisetes .
Item quatuor modiatas terre , vel circiter , nos habebamus sitas in territorio predicto in hiis locis , videlicet Au Markais de Vilers quinque sextariatas ; per subtus spinam de Walle d'Uskaine , tres sextariatas ; de subtus dictam spinam sex sextariatas et dimidiam ; Au Piergot dame Mehaut , duas sextariatas et dimidiam ; ab oppositis Boschi de Serainliu , duas sextariatas et dimidiam ; Es Ries de Serainliu , tres sextariatas ; de subtus Vallem Martini , tres sextariatas ; in sarto de Crois , tres sextariatas ; de subtus spinam Alaidis , duas sextariatas et dimidiam ; et omnem iustitiam altam et bassam et omne dominium quam et quod habebamus in dictis locis seu aliquid eorundem .
Item et decem modios bladi et quatuor modios avene et viginti solidos Parisiensis , in quibus ipsa ecclesia de Favarchiis nobis singulis annis solvere tenebatur .
Et quicquid habebamus in villa et territorio de Fontanis in colle supra dictis , exceptis patronatu ecclesie dicte ville et sex caponibus et quatuordecim denariis , in quibus dominus ipsius ville nobis tenentur singulis annis , et hiis pro quibus tenetur nobis dictus dominus prodictis , scilicet sex caponibus et quatuordecim denariis et quinque solidis , in quibus rector dicte ecclesie nobis tenetur singulis annis pro obleis .
Que quidem religiose et earum in dicto monasterio successores , pro premissis omnibus et singulis , sunt a nobis datus et concessis , ut dictum est , tenentur nobis , et nostris in dicto monasterio nostro successoribus , reddere et solvere singulis annis , nomine redditus sive census , perpetui triginta et duas libras Parisiensis , medietatem videlicet infra octabus festi omnium sanctorum , et aliam medietatem infra octobas pasche sequentis .
Et ad premissa omnia et singula firmiter in omnibus pontis et articulis tenenda et observanda , obligamus nos et successores nostros , sub pena centum solidorum Parisiensis , et omnia bona nostra mobilia et immobilia , ubicumque aut in quocumque loco fuerint aut erunt inventa , pro nobis cogendis et faciendo cogi per quamcumque iustitiam voluerint dicte religiose , vel earum dictum monasterium , aut lator presentium litterarum per captionem etiam omnium bonorum nostrorum temperalium vendendorum et alienandorum , et pro reddenda et restaurenda dicta pena si commissa esset cum omnibus custibus et dampnis quos vel que dicte religiose , vel dictum earum monasterium , aut lator presentium litterarum , facerent aut incurrerent per defectum premissorum aut alicuius eorundem absque aliquo faciendo aut dicendo a nobis contra .
Supplicantes et rogantes reverendum patrem ac dominum G , Dei gratia Noviomensis episcopum , ut ipse reverendus pater ac dominus , in premissis omnibus et singulis , suum velit prebere consensum , et ea omnia ac eorum quolibet sua auctoritate tanquam noster dyocesanus episcopus confirmare .
Et nos G , dei gratia Noviomensis episcopus , perpendentes et videntes omnia et singula in presentibus litteris contenta esse facta ad utilitatem evidentem dicte ecclesie de Sancto Proiecto , nobis immediate subiecte , causa cognita decretoque sollempni a nobis interposito super premissis , premissa omnia et singula in presentibus litteris contenta , quibus presentes nostre littere sunt infixe , laudamus , approbamus , et confirmamus , et nostrum consensum expressum prebemus .
De quadam sesteriata terre apud Herbercourt quam quitavit uxor Iohannis Martel .
| Universis presentes litteras inspecturis , officialis Sancti Quintini salutem in domino .
Noverit universitas vestra quod domicella Agnes , uxor Iohannis , dicti Martel de Roisest , coram nobis personaliter constituta , recognovit quod predictus Iohannes , maritus suus , vendidit , guerpivit , et quitavit in perpetuum , bene et legitime per iustistiam et scabinos loci precio centum solidorum Parisisiensis sibi solutorum plenarie , ecclesie de Favarchiis , ordinis Cysterciensis , unam sextariam terre sue arabilis , vel circiter , in territorio de Herbercourt , ab eadem ecclesia imperpetuum tenendam , possidendam , parendam , et habendam .
Has autem venditionem , quitationem , et guerpitionem , predicta Agnes coram nobis laudavit , et aprobavit , et expresse consensit in eisdem , et guerpivit et quitavit in perpetuum predicte ecclesie quicquid iuris habebat , et habere poterat , in eadem titulo dotalicii donationis propter nuptias , vel alio modo quocumque , promittens quod si ipsa dicto Iohanne , marito suo , superiuxerit ipsa inviduitate sua et sui iuris existens premissa omnia renovabit et iustato faciet in omnibus bonis punctis que super hoc sint requisita , et quod contra premissa vel aliquod premissorum non veniet in futurum , nec aliquid iuris in dicta terra vendita deiceps reclamabit .
Quod si faceret , redderet dicte ecclesie sexaginta solidos Parisiensis de pera commissa nichilominus omnibus premissis in suo robore duraturis .
Et de hiis omnibus observandis , et de non veniendo contra , dicta Agnes in manu nostra fidem prestitit corporalem , concedens quod ubicumque moram fecint , compellatur per omnimodam censuram ecclesiasticam si in aliquo volverit contraire .
Et hec omnia recognovit dicta Agnes se fecisse spontenea voluntate sua , nulla vi , nullo metu mariti sui vel alterius , ad hec ducta .
In cuius rei testimonium presentes litteras sigillo curie G , decanus ecclesie Sancti Quintini fecimus sigillari .
Datum anno domini millesimo ducentesimo sexagesimo sexto , mense Januario .
| XLIIII De permutatione terrarum nostrarum de Villari le Gillam ad terras Capellanie de Sorel .